Adigeg

Ur yezh kaokazek ar gwalarn eus skourr ar yezhoù kirkasek eo an adigeg (Адыгэ) anvet ivez kirkaseg tcherkeseg komzet gant tro-dro da 300 000 den e Republik Adigea e Rusia (125 000 den), Irak, Israel, Jordania, Makedonia an Norzh, Siria ha Turkia. 

Gant ar rusianeg ez eo an adigeg unan eus div yezh kenofisiel Republik Adigea. E Turkia e vez kavet an darn vrasañ eus an dud a ra gant ar yezh-mañ. Eno avat n'he deus statud ofisiel ebet.

Ken tost eo an adigeg d'ar c'habardeg ma vez lavaret alies a-walc'h ez eo ur rannyezh anezhañ.

Unvanet e oa bet ar yezh goude Dispac'h miz Here 1917. Abaoe 1938 ec'h implijer al lizherenneg kirillek evit skrivañ an adigeg goude bezañ bet implijet en he raok kement al lizherenneg arabek da gentañ hag al lizherenneg latin da heul.

 Gwelet ivez 
 Yezhoù kaokazek

 Liammoù diavaez 
 Mirdi ar Yezhoù
 Ethnologue

Rummad:Meneger yezhoù ar bed
Rummad:Yezhoù kirkasek
Rummad:Yezhoù Rusia
Rummad:Yezhoù Irak
Rummad:Yezhoù Israel
Rummad:Yezhoù Jordania
Rummad:Yezhoù Makedonia an Norzh
Rummad:Yezhoù Siria
Rummad:Yezhoù Turkia